વિશ્લેષકોનું કહેવું છે કે એરલાઈન્સને GSTમાં રાહત નહિ મળે તો હવાઈ મુસાફરીના ભાડા વધી શકે છે. આને કારણે પેસેન્જર ગ્રોથમાં ઘટાડો થશે. સેન્ટર ફોર એશિયા પેસિફિક એવિયેશનના ભારતમાં ડાયરેક્ટર અને સીઈઓ કપિલ કૉલે જણાવ્યું, “12 મહિનામાં અનુમાન કરતા GSTની અસર વધારે થવાની શક્યતા છે. GST કાઉન્સિલ જરૂર પડે તો ફેરફાર કરવા તૈયાર છે અને અમને આ મામલામાં અમારા પક્ષમાં નિર્ણય આવશે તેવી આશા છે.” એવિયેશન મિનિસ્ટ્રીના સૂત્રોના જણાવ્યા મુજબ તે એરલાઈન્સની સમસ્યાથી વાકેફ છે અને તે તેને યોગ્ય રીતે રજૂ કરવામાં મદદ કરશે.